CELEX: 62006CO0200
Language: lt
Date: 2008-10-06
Title: 2008 m. spalio 6 d. Teisingumo Teismo (šeštoji kolegija) nutartis.#Raffinerie Tirlemontoise SA prieš Bureau d’intervention et de restitution belge (BIRB).#Prašymas priimti prejudicinį sprendimą: Tribunal de première instance de Bruxelles - Belgija.#Procedūros reglamento 104 straipsnio 3 dalis - Cukrus - Gamybos mokesčiai - Kvotų sistemos taikymo tvarka - Atsižvelgimas į perdirbtuose produktuose esantį cukraus kiekį - Eksportuotino pertekliaus nustatymas - Vidutinių nuostolių nustatymas.#Byla C-200/06.

2008 m. spalio 6 d. Teisingumo Teismo (šeštoji kolegija) nutartis Raffinerie Tirlemontoise prieš Bureau d'intervention et de restitution belge (BIRB)
      (Byla C‑200/06)
      „Procedūros reglamento 104 straipsnio 3 dalis – Cukrus – Gamybos mokesčiai – Kvotų sistemos taikymo tvarka – Atsižvelgimas į perdirbtuose produktuose esantį cukraus kiekį – Eksportuotino pertekliaus nustatymas – Vidutinių nuostolių nustatymas“
      Žemės ūkis – Bendras rinkų organizavimas – Cukrus – Gamybos mokesčiai (Tarybos reglamento Nr. 2038/1999 33 straipsnio 1 dalis; Tarybos reglamento Nr. 1260/2001 15 straipsnio
         1 dalies c ir d punktai; Komisijos reglamentai Nr. 2267/2000, Nr. 1993/2001; Komisijos reglamento Nr. 314/2002, iš dalies
         pakeisto Komisijos reglamentais Nr. 1140/2003 ir Nr. 38/2004, 6 straipsnio 4 ir 5 dalys; Komisijos reglamentai Nr. 1837/2002,
         Nr. 1762/2003 ir Nr. 1775/2004) (žr. 24–29, 31–33, 34–40 punktus; rezoliucinės dalies 1–2 punktus)
      
      Dalykas 
      
         Prašymas priimti prejudicinį sprendimą – 
               Tribunal de première instance de Bruxelles
                – 2001 m. birželio 19 d. Tarybos reglamento (EB) Nr. 1260/2001 dėl bendro cukraus sektoriaus rinkų organizavimo (OL L 178,
                  p. 1; 2004 m. specialusis leidimas lietuvių k., 3 sk., 33 t., p. 17) 15 straipsnio aiškinimas – 2002 m. vasario 20 d. Komisijos
                  reglamento (EB) Nr. 314/2002, nustatančio išsamias kvotų sistemos taikymo cukraus sektoriuje taisykles (OL L 50, p. 40; 2004 m.
                  specialusis leidimas lietuvių k., 3 sk., 35 t., p. 190), galiojimas – 2004 m. spalio 14 d. Komisijos reglamento (EB) Nr. 1775/2004,
                  nustatančio 2003–2004 prekybos metams produkcijos mokesčių sumas cukraus sektoriui (OL L 316, p. 64), 2003 m. spalio 7 d.
                  Komisijos reglamento (EB) Nr. 1762/2003, nustatančio 2002–2003 prekybos metams produkcijos mokesčių sumas cukraus sektoriui
                  (OL L 254, p. 4), 2002 m. spalio 15 d. Komisijos reglamento (EB) Nr. 1837/2002, nustatančio 2001–2002 prekybos metams produkcijos
                  mokesčių sumas bei papildomą mokesčio koeficientą cukraus sektoriuje (OL L 278, p. 13), 2001 m. spalio 11 d. Komisijos reglamento
                  (EB) Nr. 1993/2001, nustatančio 2000–2001 prekybos metams produkcijos mokesčių sumas cukraus sektoriuje (OL L 271, p. 15),
                  2000 m. spalio 12 d. Komisijos reglamento (EB) Nr. 2267/2000, nustatančio 1999–2000 prekybos metams produkcijos mokesčių sumas
                  bei papildomą mokesčio koeficientą cukraus sektoriuje (OL L 259, p. 29), galiojimas – Apskaičiavimo metodas, naudojamas vertinant
                  bendrus nuostolius, finansuotinus produkcijos mokesčiu – Nustatant eksportuotiną perteklių atsižvelgimas į bendrą eksportuotą
                  cukraus kiekį, o nustatant vidutinius nuostolius vienai cukraus tonai, atsižvelgimas tik į kiekius, už kurios buvo sumokėtos
                  eksporto grąžinamosios išmokos.
               
            Rezoliucinė dalis
      
         
                  1.
               
               
                  
               
               
                  	Pagal 2001 m. birželio 19 d. Tarybos reglamento (EB) Nr. 1260/2001 dėl bendro cukraus sektoriaus rinkų organizavimo 15 straipsnio
                     1 dalies c punktą į eksportuotiną perteklių įskaičiuojamas šiame straipsnyje nurodytas cukrus, esantis perdirbtuose produktuose,
                     eksportuotuose faktiškai nemokant grąžinamųjų išmokų.
                  
               
            Šio reglamento 15 straipsnio 1 dalies d punktas turi būti aiškinamas taip, kad nustatant vidutinį nuostolį už toną produkto
         turi būti atsižvelgta į visus šiame straipsnyje nurodytus produktus, neatsižvelgiant į tai, ar buvo faktiškai išmokėtos grąžinamosios
         išmokos ar ne.
      
      Išnagrinėjus 2002 m. vasario 20 d. Komisijos reglamento (EB) Nr. 314/2002, nustatančio išsamias kvotų sistemos taikymo cukraus
         sektoriuje taisykles, 6 straipsnio 4 ir 5 dalis, jei reikia, su pakeitimais, padarytais 2003 m. birželio 27 d. Komisijos reglamentu
         (EB) Nr. 1140/2003 ir 2004 m. sausio 9 d. Komisijos reglamentu (EB) Nr. 38/2004, nenustatyta jokių faktų, dėl kurių jos negalėtų
         galioti.
      
      
         
                  2.
               
               
                  
               
               
                  	Išnagrinėjus 2000 m. spalio 12 d. Komisijos reglamentą (EB) Nr. 2267/2000, nustatantį 1999–2000 prekybos metams produkcijos
                     mokesčių sumas bei papildomą mokesčio koeficientą cukraus sektoriuje, 2001 m. spalio 11 d. Komisijos reglamentą (EB) Nr. 1993/2001,
                     nustatantį 2000–2001 prekybos metams produkcijos mokesčių sumas cukraus sektoriuje, ir 2002 m. spalio 15 d. Komisijos reglamentą
                     (EB) Nr. 1837/2002, nustatantį 2001–2002 prekybos metams produkcijos mokesčių sumas bei papildomą mokesčio koeficientą cukraus
                     sektoriuje, nenustatyta jokių faktų, dėl kurių jie negalėtų galioti.
                  
               
            2003 m. spalio 7 d. Komisijos reglamentas (EB) Nr. 1762/2003, nustatantis 2002–2003 prekybos metams produkcijos mokesčių sumas
         cukraus sektoriui, ir 2004 m. spalio 14 d. Komisijos reglamentas (EB) Nr. 1775/2004, nustatantis 2003–2004 prekybos metams
         produkcijos mokesčių sumas cukraus sektoriui, yra negaliojantys.